Predkladacia správa

           Predkladaný návrh na vykonanie rozpočtového opatrenia vychádza z potrieb osobitného riešenia poskytnutia finančných prostriedkov do poľnohospodárskej výroby v roku 2001 pre školské poľnohospodárske podniky, ktoré sú účelovými zariadeniami vysokých škôl  Slovenskej poľnohospodárskej univerzity v Nitre a Univerzity veterinárneho lekárstva v Košiciach, ktoré vychovávajú vysokoškolsky vzdelaných odborníkov hlavne pre rezort pôdohospodárstva.   
       
           Návrh  by mal napomôcť riešiť  zabezpečenie  predstihovej úrovne  hospodárenia na pôde v školských poľnohospodárskych podnikoch a skvalitniť  výchovno-vzdelávací proces na uvedených univerzitách. Ministerstvo pôdohospodárstva SR navrhuje na tento účel použiť prostriedky určené na  podporu podnikania v poľnohospodárstve.
           
           V zmysle zákona č. 472/2000 o štátnom rozpočte na rok 2001 § 14 rozpočtovými opatreniami možno meniť účelovosť prostriedkov rozpočtovaných pre poľnohospodársko-potravinársky komplex len na základe rozhodnutia vlády. 
           
            Realizácia navrhovaných úprav nepodmieni zvýšenie nárokov na štátny rozpočet na rok 2001  a môže pozitívne ovplyvniť úroveň výchovno-vzdelávacieho procesu.